b'\n_START_ARTICLE_\nBalduin al II-lea al Ierusalimului\n_START_SECTION_\nDomnie\n_START_PARAGRAPH_\n\xc3\x8en 1118, dup\xc4\x83 moartea lui Balduin de Boulogne, conform succesiunii coroana de Ierusalim trebuia s\xc7\x8e-i revin\xc7\x8e fratelui s\xc4\x83u mai mare, Eusta\xc8\x9biu. \xc3\x8ens\xc7\x8e, Eusta\xc8\x9biu era \xc3\xaen Fran\xc8\x9ba, prea departe de ora\xc8\x99ul sf\xc3\xa2nt, \xc8\x99i din aceast\xc7\x8e cauz\xc7\x8e Josselin de Courtenay a insistat ca noul rege s\xc7\x8e fie ales Balduin de Bourcq. \xc3\x8encoronarea lui Balduin a avut loc \xc3\xaen duminica Pa\xc8\x99telui pe 14 aprilie 1118, \xc3\xaen Biserica Na\xc8\x99terii Domnului din Betleem. Cur\xc3\xa2nd, regatul a fost supus unui atac dublu al musulmanilor. Din Siria, el a fost atacat de selgiucizi \xc8\x99i din Egipt de fatimizi. Cu toate acestea, Balduin a fost \xc3\xaen stare f\xc4\x83r\xc4\x83 vreo lupt\xc4\x83 s\xc7\x8e-i elimine pe musulmani de pe teritoriile lui._NEWLINE_\xc3\x8en 1119 musulmanii au continuat ofensiva, de aceast\xc7\x8e dat\xc7\x8e \xc3\xaencalc\xc4\x83 grani\xc8\x9bele principatului Antiohiei. Balduin cu \xc3\xaent\xc4\x83riri se \xc3\xaendrept\xc7\x8e \xc3\xaen nord, \xc3\xaens\xc7\x8e regentul Antiohiei Roger de Salerno, nu a a\xc8\x99teptat ajutorul \xc8\x99i a trimis o armat\xc4\x83 \xc3\xaenaintea musulmanilor. Ca urmare armata cre\xc8\x99tinilor a fost \xc3\xaenvins\xc4\x83 de emirul de Alep, Il-Ghazi \xc8\x99i \xc3\xaensu\xc8\x99i Roger \xc3\xaen timpul b\xc4\x83t\xc4\x83liei s\xc3\xa2ngeroase, a fost ucis de o lovitura de sabie \xc3\xaen fa\xc8\x9b\xc4\x83. Balduin al II-lea a fost \xc3\xaenaintea lui Il-Ghazi, \xc8\x99i primul a venit \xc3\xaen Antiohia, \xc8\x99i \xc3\xaen vara aceluia\xc8\x99i an, cu Pons, contele de Tripoli, i-au for\xc8\x9bat pe musulmani s\xc7\x8e se retrag\xc7\x8e._NEWLINE_P\xc3\xa2n\xc7\x8e la acel moment \xc3\xaen regat au ap\xc7\x8erut primele dou\xc4\x83 ordine militare. \xc3\x8en 1113 a fost fondat Ordinul Ospitalierilor - o fr\xc4\x83\xc8\x9bie religioas\xc4\x83, conceput ini\xc8\x9bial pentru a ajuta pelerinii s\xc4\x83raci \xc8\x99i bolnavi de la spitalul Sf. Ioan cel Milostiv, \xc3\xaen Ierusalim. \xc3\x8en 1118 a fost fondat Ordinul Templierilor, iar doi ani mai t\xc3\xa2rziu, Ordinul Ospitalierilor a fost reorganizat \xc8\x99i a devenit un ordin militar-monastic. La 16 ianuarie 1120, Balduin \xc8\x99i Patriarhul Ierusalimului au convocat un sinod \xc3\xaen Nablus, aici au fost aprobate primele legi scrise ale regatului._NEWLINE_\xc3\x8en 1122 Josselin de Courtenay, care dup\xc7\x8e coronarea lui Balduin la Ierusalimului a devenit conte de Edessa, a fost capturat de selgiucizi. Pentru a asigura siguran\xc8\x9ba Edessei, Balduin s-a deplasat \xc3\xaen nord, unde a controlat siguran\xc8\x9ba hotarelor, \xc8\x99i a fost de asemenea, capturat. Regent de Ierusalim, \xc3\xaen absen\xc8\x9ba regelui a fost numit Eusta\xc8\x9biu Grenier, care pe 29 mai 1123 a reflectat cu succes un atac al fatimizilor. \xc3\x8en 1124 Balduin a fost eliberat._NEWLINE_\xc3\x8en 1125 armata unit\xc7\x8e a Ierusalimului, Tripoli \xc8\x99i a Edessei a dat selgiucizilor o lupt\xc4\x83 \xc3\xaen apropiere de Azaz, ora\xc8\x99 \xc3\xaen nordul Siriei. \xc3\x8en ciuda faptului c\xc4\x83 armata lui Burzuki, emirul de Mosul, o dep\xc4\x83\xc8\x99ea cu mult pe cea a crucia\xc8\x9bilor, europenii au fost victorio\xc8\x99i, datorit\xc4\x83 c\xc4\x83ruia statele cre\xc8\x99tine din orient au putut restabili par\xc8\x9bial influen\xc8\x9ba \xc3\xaen regiune, pierdute \xc3\xaen 1119. \xc3\x8en 1128 Alep \xc8\x99i Mosul s-au reunit sub conducerea emirului Zengi. D\xc3\xa2ndu-\xc8\x99i seama c\xc4\x83 acum cucerirea acestui ora\xc8\x99 a devenit imposibil\xc4\x83, Balduin \xc3\xaen 1129 a chemat sub steagul s\xc4\x83u pe templieri cu care a asediat Damascul, \xc3\xaens\xc7\x8e nu a reu\xc8\x99it.'